ผมอายุ 16 ครับ คือเมื่อ 2 เดือนก่อน มีการถ่ายดำ เบื่ออาหาร อาเจียนเป็นเศษข้าว แล้วเข้า รพ. ส่องกล้องก็ไม่พบแผลในกระเพาะอาหาร ให้ยาเครือบ กระเพาะไปกินก็หายดี หลังจาก 2 เดือน อาการดังกล่าวก็กลับมา คือถ่ายดำ และเบื่ออาหาร(ไม่อ้วก) ครั้งนี้ไม่ได้ไปตรวจแต่ให้ยาลดกรดมาเพราะเขาดูที่ประวัติของผม พอกินยาเสร็จอาการถ่ายดำกับเบื่ออาหารก็หายไป หลังจากกินยามา 2 วัน ผมมีอาการท้องผูกถ่ายยากและถ่ายแค่ครั้งเดียว วันถัดไปผมเลิกกินยาลดกรดเพราะสั่งว่าถ้าถ่ายปกติแล้วให้หยุดกิน ตอนเช้าผมนั้นถ่ายแข็งเหมือนเดิม ตอนเย็นอุจจาระเริ่มนิ่มขึ้นแต่พอกินข้าวเย็น ผมรู้สึกเริ่มเบื่ออาหาร,กินได้ไม่เยอะ,กินแล้วเมื่อจะอาเจียรออกมาแต่ไม่อาเจียร วันต่อมา ตอนเช้าผมนั้นถ่ายสองครั้งคือครั้งแรกคือ เป็นก้อนนิ่ม ครั้งที่สองถ่ายเป็นน้ำ พอกินอาหารเช้า แรกๆมันก็กินได้แต่หลังๆจะไม่อยากกิน ผมอยากรู้ว่าอาการดังกล่าวที่ว่านี้คืออะไร และอยากรู้วิธีป้องกันครับผม ส่วนตัวมีอาการเครียดร่วมกับโรคที่เป็นอยู่นี้ด้วยครับ
สวัสดีค่ะอาการถ่ายดำ เบื่ออาหาร รู้สึกคลื่นไส้ อาเจียน อาจจะมีสาเหตุมาจาก ภาวะเลือดออกในทางเดินอาหารส่วนต้น เช่นมีแผลในกระเพาะอาหาร หรือลำไส้เล็กส่วนต้นการรับประทานอาหาร โดยเฉพาะอาหารที่มีสีเข้มมาก ๆ แต่จะไม่อธิบายอาการเบื่ออาหาร อาเจียน การใช้ยาและอาหารเสริมบางชนิด เช่น อาหารเสริมธาตุเหล็ก และยาที่มีส่วนผสมของธาตุบิสมัท หรือมีการไหลเวียนเลือดผิดปกติ มีการไหลเวียนเลือดในระบบย่อยอาหารผิดปกติ เช่น ภาวะขาดเลือดในลำไส้ หลอดเลือดผิดปกติ และหลอดเลือดอาหารโป่งพอง เป็นต้นในเบื้องต้น รับประทานอาหารอ่อนๆสุกสะอาดให้ตรงเวลา ดื่มน้ำมากๆ งดอาหารที่ทำให้มีอุจจาระดำได้ดังกล่าวไป รับประทานอาหารที่มีกากใยอาหารสูง หากมีอาการปวดแสบท้อง คลื่นไส้ อาเจียน ปวดจุกแน่นลิ้นปี่ร่วมด้วย หรือมีถ่ายดำต่อเนื่อง อาจเกิดจากมีเลือดออกในทางเดินอาหารซึ่งอาจเป็นภาวะที่อันตรายได้ ควรไปพบแพทย์เพื่อตรวจเพิ่มเติม